“Real” klubi bosh murabbiyi Krishtianu o‘z xatosini tushunganini qayd etdi

“Real” klubi bosh murabbiyi Karlo Anchelotti hujumchi Krishtianu Ronalduning “Kordoba”ga (2:1) qarshi uchrashuvdagi “qilig‘i” uchun diskvalifikatsiya qilingani haqida gapirdi, deb xabar beradi “Uff.uz”.

“Diskvalifikatsiya — har qanday holatda yomon. U muammosiz ikkita o‘yin o‘tkazib yuboradi, bu vaqt davomida u derbiga yaxshi tayyorgarlik ko‘rishiga ishonaman.
Uning sog‘lig‘i bilan muammo yo‘q, tizzasi ham yaxshi holatda.
Ronaldu darrov uzr so‘radi. U xatoga yo‘l qo‘ydi va buni o‘zi ham tushunib turibdi. Bunday holat boshqa takrorlanmaydi”, — dedi Anchelotti.